**JELGAVAS PILSĒTAS PAŠVALDĪBAS 2014.GADA 24.APRĪĻA SAISTOŠO NOTEIKUMU Nr.14-11 ”GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-25 ”SOCIĀLĀS PALĪDZĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas pašvaldības 2014.gada 24.aprīļa saistošie noteikumi „Grozījumi Jelgavas pilsētas pašvaldības 2012.gada 29.novembra saistošajos noteikumos Nr.12-25 ”Sociālās palīdzības pabalstu piešķiršanas noteikumi”” (turpmāk – saistošie noteikumi) izdoti saskaņā ar Sociālo pakalpojumu un sociālās palīdzības likuma 35.panta ceturto un piekto daļu, likuma ”Par palīdzību dzīvokļa jautājumu risināšanā” 25.pantu, Ministru kabineta 2009.gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 15.punktu.  Saistošie noteikumi nepieciešami, lai precizētu lēmumu pieņemšanas kārtību par sociālās palīdzības pabalstu piešķiršanu vai atteikumu tos piešķirt.  Tiek precizēta pabalstu izmaksas kārtība. Tiek veikta dažu sociālās palīdzības pabalstu apmēru noapaļošana līdz veseliem *euro*. Tiekprecizēta darbspējīgas personas definīcija. |
| 2. Īss projekta satura izklāsts | Saistošajos noteikumos tiek precizēta lēmumu pieņemšanas par sociālās palīdzības pabalstu piešķiršanu vai atteikumu tos piešķirt kārtība. Tiek veikta dažu sociālās palīdzības pabalstu apmēru noapaļošana līdz veseliem *euro*. |
| 3. Normatīvā akta projekta būtība | Saistošie noteikumi precizē sociālās palīdzības pabalstu saņemšanas un izmaksas kārtību, kā arī minēto pabalstu apmēru. |
| 4. Informācija par plānoto projekta ietekmi uz budžetu | Saistošo noteikumu realizēšanai tiek paredzēti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2014.gada budžetā.Dažu sociālās palīdzības pabalstu noapaļošanai no 01.07.2014. līdz 31.12.2014. nepieciešams 1750,00 *euro* (3500 personu X vidēji 0,50 *euro*). |
| 5. Normatīvā akta ietekme uz sabiedrību | Tiks uzlabota izpratne par sociālās palīdzības pabalstu saņemšanas un izmaksas kārtību iedzīvotāju vidū. |
| 6. Informācija par administratīvajām procedūrām | Saistošo noteikumu izpildi nodrošinās JSLP.  Persona JSLP izdoto administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš